《即事 其一》
宋代·沈与求

鹊噪空庭晓，霜明百尺楼。连耞响晴日，遗穗落平畴。

黄菊疏篱晚，丹枫别岸秋。怡情有底计，开瓮玉蛆浮。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。